Bun neem my op pad van heimwee | Netwerk24
Deur Johann, Parow-Noord 19 Augustus 2019 00:00
Aktueel van Bun Booyens (13.08) het my jare teruggeneem op ’n pad van heimwee.
Ná matriek (1962) het dit my nog tien jaar geneem om matriekvrystelling te kry. Op Stellenbosch het ek aan die dosente se lippe gehang; lieflike, suiwer en fantastiese Afrikaans!
Alle lesings was uitstaande, maar een geografieklas was besonders. Die dosent het begin met ’n aanhaling uit “Winternag”van Eugène Marais:
“O treurig die wysie / op die ooswind se maat, / soos die lied van ’n meisie / in haar liefde verlaat, / In elk’ grashalm se vou / blink ’n druppel van dou, / en vinnig verbleek dit / tot ryp in die kou.”
En toe dié treffer uit sy mond: “Poëties en letterkundig wonderlik, maar klimatologies totaal verkeerd! Want dit is nie hoe ryp gevorm word nie.”
Dankie vir ons mooi koerant.